open-index/open-wikipedia-markdown huggingface dataset:
Winfried Kretschmann

**Winfried Kretschmann** (født 1948) er en politiker fra Baden-Württemberg for partiet Bündnis 90/Die Grünen. Kretschmann er fra 12. mai 2011 ministerpresident i delstaten. Han er valgt til Baden-Württembergs landdag fra kretsen Nürtingen, og var toppkandidat for sitt parti under landdagsvalgene i 2006, 2011 og 2016. 

Kretschmann var inntil han ble ministerpresident, leder av landdagsfraksjonen som etter valget i 2011 er den nest største i parlamentet i Baden-Württemberg. Han var president i Forbundsrådet i ett år fra 1. november 2012.

Valget i 2011 til delstatens landdag resulterte i flertall for De grønne og SPD, og partiene inngikk en grønn-rød koalisjonsavtale. Den 12. mai 2011 valgte landdagen Kretschmann til ministerpresident med 73 stemmer. Kretschmann ble dermed den første ministerpresident i Tyskland fra partiet De grønne. 

Etter valget i Baden-Württemberg i 2016 inngikk Kretschmann på vegne av De grønne, en koalisjonsavtale med CDU, den første avtale i sitt slag mellom de to partiene i Tyskland. Kretschmann ble 12. mai 2016 gjenvalgt som ministerpresident, med 82 av 142 stemmer. Det var fem stemmer færre enn koalisjonspartiene samlede representasjon i landdagen. 

Winfred Kretschmann er katolikk og regnes som representant for den verdikonservative fløy av partiet. 

## Utdannelse og yrke
Etter grunnskolen i Zwiefalten-Sonderbuch og gymnaset i Riedlingen og Sigmaringen besto Winfried Kretschmann artium (Abitur) i 1968. Etter verneplikten studerte han ved universitetet i Hohenheim fra 1970 til 1975. Studiet var biologi og kjemi for lærer ved gymnaset. 1977 avla han annen statseksamen. Han underviste i den videregående skolen i biologi, kjemi og etikk i Stuttgart, Esslingen, Mengen, Bad Schussenried og mellom 1988 og 1992 ved Hohenzollern-Gymnasium i Sigmaringen. Han har permisjon så lenge han sitter i landdagen.

## Privatliv
Kretschmann er gift og har tre barn. Han bor i Laiz, som er en bydel i Sigmaringen.

## Referanser


## Eksterne lenker
* 
* Winfried Kretschmanns hjemmeside
* Winfried Kretschmannside som medlem av De grønnes fraksjon i landdagen
* Utdrag av håndboken for landdagen i Baden-Württemberg for 14. valgperiode
Benjamin Schmolck

**Benjamin Schmolck** (født 21. desember 1672  i Brauchitschdorf i hertugdømmet Liegnitz; død 12. februar 1737 i Schweidnitz) var en tysk prest og salmedikter. 

## Liv og virke
### Bakgrunn
Benjamin Schmolck vokste opp i en prestefamilie. Faren, pastor Martin Schmolck, var pastor i hjembyen. Han studerte senere teologi i Leipzig. I studietiden begynte han å skrive lyrikk. Da han var ferdig med studiene, dro han hjem igjen til Brauchitzchdorf.

### Prest, salmedikter
I hjembuen ble han ordinert og tok der over farens stilling. I 1702 ble han utnevnt til diakon for Friedenkirche i Schweidnitz. Der hadde katolikkene tatt over alle kirkene i byen, og lutheranerne var forvist til å ha samlinger i et hus utenfor bymurene, et hus som fungerte som den eneste lutherske kirken for 36 landsbyer. Schmolck ble der resten av livet i forskjellige stillinger. En av hans studenter var dikteren Johann Christian Günther.

Benjamin Schmolck skrev mange salmer, og de fleste av disse ble publisert på 1700-tallet før hans død. 

Hans første bok, *Heilige Flammen der himmlisch-gesinnten Seele* kom i 13 opplag og gjorde ham kjent over hele landet. Etter hans død ble bøkene hans samlet i to bind med tittelen *Sämmtliche Trost- und Geistreiche Schrifften*. Salmene hans har blitt oversatt til flere språk og finnes i flere salmebøker, blant annet *[[Norsk Salmebok (1985)|Norsk Salmebok]]* hvor tre av hans salmer er med og *[[Norsk salmebok 2013]]* der en salme er med.

## Verker
* *Der Lustige Sabbath/ Jn der Stille Zu Zion Mit Heiligen Liedern gefeyert/ Nebst einem Anhange Täglicher Morgen- und Abend- Kirch- Beicht- Buß- und Abendmahls-Andachten*. Liebig; Reimann, Jauer; Schweidnitz 1712 
* *Das Saiten-Spiel des Hertzens, Am Tage des Herrn, Oder Sonn- und Fest-tägliche Cantaten : Nebst einigen andern Liedern*. Breßlau/Liegnitz 1720

## Litteratur (utvalg)
*
* Karl Kobe: *Benjamin Schmolck, der schlesische Liederdichter*. Stuttgart 1907
* Rudolf Nicolai: *Benjamin Schmolck*. Liegnitz 1909
* Alwin Binder u. Heinrich Richartz: *Lyrikanalyse. Anleitung und Demonstration an Gedichten von Benjamin Schmolck, [[Frank Wedekind]] und [[Günter Eich]]*.  Frankfurt/M. 1984
* Alwin Binder: ''„Das Letzte, das Beste“. Über ein kunstvolles Kirchenlied von Benjamin Schmolck (1672-1737)''
* Georg Braungart: Erbaulicher Zweck und poetischer Anspruch: Benjamin Schmolcks Vorreden-Apologetik. In: Religion und Religiosität im Zeitalter des Barock. Hg. von Dieter Breuer. Wiesbaden: Harrasowitz 1995, Bd. 2, S. 487–502.
* Georg Braungart: Benjamin Schmolck (1672–1737) - Das geistliche Lied zwischen Poesie und Erbauung. In: Schweidnitz im Wandel der Zeiten. Bearbeitet von Werner Bein und Ulrich Schmilewski. Würzburg: Bergstadtverlag Wilhelm Gottlieb Korn 1990, S. 203–212.
* 

## Verk- og litteraturfortegnelse
* Gerhard Dünnhaupt: *Benjamin Schmolck*. I: *Personalbibliographien zu den Drucken des Barock*, Bd. 5. Stuttgart: Hiersemann 1991, S. 3661–3685. ISBN 3-7772-9133-1

## Referanser


## Eksterne lenker
*  Biografi på bach-cantatas.com
VM i ishockey for menn 2011 (3. divisjon)

**Ishockey VM-2011 (divisjon III)** er en årlig turnering i Ishockey-VM som ble avholdt av IIHF mellom den 11. og den 17. april 2011. Mesterskapet ble avholdt i Cape Town i Sør-Afrika.

## Deltakere

(Mongolia har trukket seg fra 2011-VM)

## Mesterskap
### Tabell

Mongolia har trukket seg fra mesterskapet og deres resultat i alle kamper er satt til 0-5 tap ifølge IIHF.

## Referanser
Ernst Eklund

**Ernst Olof Eklund** (født 6. august 1882 i Östervåla, Västmanlands län (nå Uppsala län), død 3. august 1971 i Bromma, Stockholms län) var en svensk teatersjef, skuespiller og regissør. 

Eklund utdannet seg til posttjenestemann, men begynte å spille amatørteater da han tjenestegjorde i Gävle. I 1917 kom han til Blancheteatern og ble teatersjef. i sin karriere var han sjef for seks ulike privatteater, Blancheteatern 1917–1926, Komediteatern 1923–1938, Konserthusteatern  1926–1927, Skansenteatern  1934–1940, Oscarsteatern 1938–1941 og Lisebergsteatern i Göteborg 1947–1956. Han debuterte på film 1914 i Victor Sjöströms *Strejken*. Han var gift med Alice Eklund fra 1919 og var far til skuespilleren Nils Eklund.

## Bibliografi
* Drabanter : Skådespel. 1937
* Frihetsfejden : Historiskt festspel i fyra akter. 1939
* Mina år i Klostret. 1959
* Sick sack. 1962
* I lust och nöd. 1965

## Filmmanus
* 1945 – Quartetto pazzo 

## Regi
* 1943 – *[[Flickan är ett fynd]]* 

## TV-produksjon
* 1962 – Värmlänningarna 
* 1961 – Kardinalernas middag 

## Filmografi

## Referanser


## Eksterne lenker
* 
*
VM i curling for menn 2011

**Verdensmesterskapet i curling 2011 for herrer** var det 53. VM i curling for herrer gjennom tidene. Mesterskapet ble arrangert av World Curling Federation, og avviklet i Evraz Place i Regina, Saskatchewan, Canada i perioden 2. – 10. april 2011. Byen Regina var VM-vert for tredje gang – de to første gangene var i 1973 og 1983.

De tolv deltagende lagene spilte først et grunnspill, alle-mot-alle, som gir elleve kamper til hvert lag. De fire beste lagene etter grunnspillet gikk videre til sluttspillet om medaljene, som blir avgjort som et Page playoff.

Canada, med skip Jeff Stoughton ble verdensmestere ved å slå Skottland 6-5 i finalen. Sverige tok bronse etter 7-6 over Norge i bronsefinalen.

## Lag
Mesterskapet hadde deltagelse av 12 lag: Åtte fra Europa, to fra Amerika og to fra Asia/Oseania. Følgende lag ble kvalifisert til sluttrunden:

### Spillere

## Resultater
### Grunnspill
De 12 lagene spilte en enkeltturnering alle-mot-alle, som gir 11 kamper til hvert lag. De to beste lagene i grunnspillet gikk videre til playoff 1/2, mens nr. 3 og 4 gikk videre til playoff 3/4.

### Grunnspilltabell

* Tie-break om 4.-plassen 8. april kl 21:30.


## Sluttspill
De fire beste lagene fra grunnspillet spilte i sluttspillet om medaljene, som ble avviklet som et Page playoff med bronsekamp.

9.April 2011 kl 05:30 (norsk tid)

9.April 2011 kl 20:30 (norsk tid) 

10. april 2011 kl 01:00 (norsk tid) 

10.April 2011 kl 20:00 (norsk tid)

11.April 2011 kl 01:00 (norsk tid)

## Referanser


## Eksterne lenker
* 
* World Curling Federation (offisiell hjemmeside)  
* WCF News – ''Regina, Canada to host 2011 Ford World Men’s Championship''  (26. november 2009)
VM i ishockey for menn 2011 (2. divisjon)

**Ishockey VM-2011 (divisjon II)** er en turnering under Ishockey-VM som blir avholdt av IIHF mellom den 4. og den 16. april 2011. Deltakerne er delt i 2 grupper. Gruppe A blir spilt i Melbourne i Australia mellom den 4. og den 10. april og gruppe B blir spilt i Zagreb i Kroatia mellom den 10. og den 16. april.

## Deltakere
### Gruppe A

(Nord-Korea har trukket seg fra 2011-VM)

### Gruppe B

## Mesterskap, gruppe A
### Tabell

Nord-Korea har trukket seg fra mesterskapet og deres resultat i alle kamper er satt til 0-5 tap ifølge IIHF.

### Kamper

Tidspunkt er i lokal tid. (GMT+10)

**(*)** Alle  sine kamper er avlyste og kampresultatene er satt til 0-5 tap.

## Mesterskap, Gruppe B
### Tabell

## Referanser
Rudolf Falck Ræder

**Rudolf Falck Ræder** (1881–1951) var en norsk ingeniør og politiker. Han var stortingsrepresentant for kjøpstedene Trondheim og Levanger fra 1931 til 1936 og tilhørte Frisinnede Folkeparti.

## Familiebakgrunn og yrkeskarrière

Han var sønn av kaptein Severin Henrik Ræder og Thora Falck. Han vokste opp på Kongsvinger, i Steinkjer og i Trondheim. Stortingsrepresentant Abraham Falck Muus var hans oldefar på morssiden, og stortingsrepresentant Karen Platou var hans kusine på farssiden.

Ræder gikk først Krigsskolen og studerte så ingeniørfag ved Trondhjems Tekniske Læreanstalt og Eidgenössische polytechnische Schule i Zürich.

Han var ingeniørassistent og senere avdelingsingeniør i Vassdragsvesenet fra 1909 til 1921, overingeniør ved Sør-Trøndelag fylkes elektrisitetsforsyning fra 1921 til 1931 og deretter rådgivende ingeniør. Han var også vernepliktig offiser.

Han giftet seg i 1911 med Alexandra Huitfeldt, datter av konsul Ivar Huitfeldt, en stor skogeier og trelasthandler i Trondheim.

## Politiker
Han var medlem av Trondheim bystyre fra 1931 til 1937 og satt i de lokale styrene for både  Fedrelandslaget og Frisinnede Folkeparti, som lokalt beholdt navnet Frisinnede Venstre.

Frisinnede Venstre var Høyres faste koalisjonspartner og ble så sent som i 1937 bystyrets tredje største parti. Motstanden mot det påtvungne bynavnet Nidaros var blant årsakene til at partiet holdt stand i byen, mens det ble marginalisert på landsplan.

Han var innvalgt på Stortinget fra kjøpstedene Trondheim og Levanger fra 1931 til 1936 og satt hele tiden som medlem av Stortingets skog- og vassdragskomite. Etter valget i 1933 var han den eneste representanten for sitt parti. Foran kriseforliket i 1935 meldte han for en periode overgang til Bondepartiet.

Ræder var nestformann i Frisinnede Folkepartis hovedstyre fra 1933 til 1936 og formann fra 1936 til 1937. Som partiformann var Ræder svak, men han gikk seirende ut av den lokale nominasjonsprosessen mot John Lyng. Partiet tapte imidlertid sitt stortingsmandat. Både Ræder og Lyng var imot et valgsamarbeid med Nasjonal Samling.

## Teknisk rådmann
Ræder var teknisk rådmann i Trondheim kommune fra 1939 til han ble avsatt av okkupasjonsmyndighetene i 1941.

Under den andre verdenskrig, den 2. mars 1943, ble han arrestert og deretter internert på Vollan, Falstad, Grini og Mysen frem til frigjøringen i 1945.

I 1945 ble han gjeninnsatt som rådmann, og han gikk av med pensjon i 1950.

## Æresbevisninger
Rudolf Ræders vei på Othilienborg i Trondheim er oppkalt etter ham. Den ble opparbeidet i 1960-årene.

## Referanser


## Eksterne lenker
* 
*
Danzig (album)

***Danzig*** er debutalbumet til Danzig, utgitt i 1988.

*Danzig* er bandets mestselgende album, og solgte til gull i USA i 1994.

## Sporliste
# «Twist of Cain» – 4:17
# «Not of This World» – 3:42
# «She Rides» – 5:10
# «Soul on Fire» – 4:36
# «Am I Demon» – 4:57
# «Mother» – 3:24
# «Possession» – 3:56
# «End of Time» – 4:02
# «The Hunter» – 3:31
# «Evil Thing» – 3:16

Alle sangene er skrevet av Glenn Danzig unntatt «The Hunter», som er skrevet av Booker T. & the M.G.'s og Carl Wells.

## Personell
* Glenn Danzig – Vokal
* Eerie Von – Bass
* John Christ – Gitar
* Chuck Biscuits – Trommer
* James Hetfield (Ukreditert) – Bakgrunnsvokal på «Twist of Cain» og «Possession»

## Eksterne lenker
*
Araber (turn)

**Araber** er en akrobatisk bevegelse der man forandrer kroppens fartsretning fra forlengs til baklengs. Dette gjør man ved å kaste seg forover med armene først, men vri skuldre og hender i det man setter hendene i bakken. Deretter skyver man seg videre med armene og lar beina pendle over kroppen til man lander på føttene som nå peker i retningen man kom fra. Hendene blir gjerne satt ned etter hverandre, slik at den første hånda er rotert om lag 90 grader, mens den andre opp til 180 grader fra den opprinnelige fartsretningen.

En araber omgjør horisontal hastighet til vertikal. Dette gjør at man kan hoppe høyere og gi fart og kraft til bevegelser som flikkflakk og baklengs salto. Bevegelsen er derfor et alminnelig element innen turn og brukes gjerne til å innlede en serie av slike baklengsbevegelser. 

Bevegelsen minner om å slå hjul, men skiller seg fra den ved at en araber ikke foregår sidelengs, men roterende fra forlengs til baklengs, samt at man lander med samlede bein.

## Eksterne lenker
* Animasjon av utførelse.
Gørrtjern

**Gørrtjern** (eller Gorrtjennet) er et lite vann nord for tettstedet Lierfoss i Aurskog-Høland kommune i Akershus.

Nord for Gørrtjern ligger et biologisk viktig og urskogpreget område omtalt som Gørrtjennteigen. Ved Gørrtjern ligger en hytte.

## Kilder
*Kommunens kartgrunnlag
Knølltjern

**Knølltjern** (eller Knølltjenna) er et vann nord for tettstedet Lierfoss i Aurskog-Høland kommune i Akershus. Vannet består av to sammenhengende vann, og omtales derfor som regel i flertallsform.

## Kilder
*Kommunens kartgrunnlag
*
Svarttjern (Aurskog-Høland, Busåsen)

**Svarttjern** (eller Svarttjenn) er et vann ved Busåsen nord for tettstedet Lierfoss i Aurskog-Høland kommune i Akershus.

## Kilder
*Kommunens kartgrunnlag
Posttjennbekken

**Posttjennbekken** (også skrevet *Posttjernbekken*) er en elv nord for tettstedet Lierfoss i Aurskog-Høland kommune i Akershus. Posttjernbekken renner fra Posttjern og ned til Floen.

## Referanser
Skjepptjern

**Skjepptjern** (eller Skjepptjenn) er et vann øst for Floen nord i Aurskog-Høland kommune i Akershus.

## Kilder
*Kommunens kartgrunnlag
Snill Gutt

**Snill Gutt** eller **Snill Pike** var en pris som ble delt ut av Pressefotografenes Klubb (PK) hvert år fra 1959 til 2012. Den ble gitt til kjente personer fra det offentlige liv, personer som hadde vist stor evne til å samarbeide godt med pressen. Statuettene «Snill Gutt» og «Snill Pike» var laget i bronse av billedhugger Fritz Røed.

I 2013 vedtok et enstemmig PK-årsmøte å avvikle kåringen. I begrunnelsen for forslaget om å kutte prisutdelingen het det: 
*«journalistikken er avhengig av full tillit fra leseren om en uhildet dekking av en nyhetshendelse. Kåringen av snill gutt/snill pike kan skape det inntrykk at journalistene (pressefotografene) og objektet har et nært forhold til hverandre, et inntrykk som ikke tjener fotojournalistikkens troverdighet»*

## Prismottagere
*2012: Geir Lippestad
*2011: Jens Stoltenberg
*2010:
*2009: Erik Fosse, Mads Gilbert
*2008: Åge Aleksandersen
*2007: Petter Stordalen
*2006: Gro Hammerseng
*2005: Gunnar Husan
*2004: Tom Martinsen
*2003: Kjetil André Aamodt
*2002: Gunnar Stålsett
*2001: Nils Arne Eggen
*2000: Trine Hattestad
*1999: Kronprins Haakon
*1998: Kjell Magne Bondevik
*1997: Ann-Kristin Olsen
*1996: Vebjørn Rodal, Kjell Arve Husby
*1995: Johann Olav Koss
*1994: LOOC: Kristin, Håkon og Gerhard Heiberg
*1993: Egil «Drillo» Olsen
*1992: Kong Harald
*1991: Håndballjentene
*1990: Jahn Ivar «Mini» Jacobsen
*1989: Thorvald Stoltenberg
*1988: Dizzie Tunes
*1987: Edvin Rindal
*1986: Leif Juster
*1985: Rolf Presthus
*1984: Martin Schanche
*1983: (ikke utdelt)
*1982: Leif N. Olsen, Anette Bøe, Kronprinsesse Sonja
*1981: Tor Røste Fossen
*1980: (ikke utdelt)
*1979: Eric Heiden, Knut Frydenlund
*1978: Per Kleppe
*1977: Albert Nordengen
*1976: Gro Harlem Brundtland
*1975: Erik Håker
*1974: Randi og Trygve Bratteli
*1973: (ikke utdelt)
*1972: Rolv Wesenlund
*1971: Tim Greve
*1970: (ikke utdelt)
*1969: Harry Hansen
*1968: (ikke utdelt)
*1967: Stortingsbetjentene
*1966: Brynjulf Bull
*1965: Wenche Foss
*1964: (ikke utdelt)
*1963: Kong Olav V
*1962: Oslo Brannvesen
*1961: Einar Gerhardsen
*1960: Håkon Brusveen
*1959: Rolf Stranger

## Referanser


## Eksterne lenker
* fotojournalisten.com
Tor Andersen (matematiker)

**Tor Andersen** (født 1948) er en norsk universitetslektor, matematiker og lærebokforfatter. Han står bak en rekke publikasjoner innen matematikkfaget. 
 
Andersen har hovedfag i fysikk, pedagogikk mellomfag med rådgiving og sosialpedagogiske tjenester som mellomfagstillegg, og har undervist i realfag siden 1972. Han arbeidet i flere år ved Egge videregående skole på Steinkjer, hvor han også var rådgiver. I årene 1985 til 1988 var han u-landslærer i Zimbabwe og var der med på å bygge opp en realfagsseksjon ved Chipindura High School. 

Siden august 2004 har han arbeidet som forsker ved Nasjonalt senter for matematikk i opplæringen. I 2009 gav han ut *Aktiv formelsamling i matematikk* på Fagbokforlaget. Samlingen dekker alle fellesfag og programfag i matematikk i videregående opplæring, basert på kompetansemålene i læreplanen i matematikk i Kunnskapsløftet. Han har også gitt ut årlige eksamenshefter basert på de ulike matematikkursene som tilbys i videregående opplæring.

## Referanser


## Eksterne lenker
Sens

**Sens** er en kommune i departementet Yonne i regionen Bourgogne-Franche-Comté øst i Frankrike. Sens er underprefektur i departementet.

## Historie
Byen skal ha vært en av gallernes oppida. Den er omtalt av Julius Cæsar i hans «Agedincum» og flere ganger i «Commentarii de Bello Gallico». Den romerske byen ble konstruert i det første århundre f.Kr., og omgitt av murer fra 200-tallet. Den romerske byplanen er fortsatt intakt. Ammianus Marcellinus omtaler stedet som «Senones» («oppidum Senonas»), der den framtidige keiseren Julian motsto en germansk beleiring i noen måneder vinteren 356−357. Ved reorganiseringen av Romerriket i 375 ble byen administrasjonssenter for Lugdunensis Quarta.

I middelalderen holdt den lokale erkebiskopen den prestisjefylte tittelen av primat for Gallia og Tyskland. Erkebispestolen var overordnet bispedømmene Chartres, Auxerre, Meaux, Paris, Orléans, Nevers og Troyes.

Katedralen er vigslet til Stefanus, og ble påbegynt i 1135 som en av de tidligste gotiske. Uppsalas første erkebiskop, Stefan, ble viet her 1164. I 1234 holdt den bryllupet mellom Ludvig IX og  Margrete av Provence. Pave Alexander III oppholdt seg i byen da han måtte i landflyktighet 1162. Der var også Thomas Becket sammen med paven. Erkebispesetet Sens var vertskap for mange konsiler, det første i 600, det siste i 1485. Rettsoppgjøret mot Peter Abelard gikk i Sens 1141.

Under de franske religionskrigene mistet byen betydning, og i 1622 ble erkebispesetet flyttet til Paris.

## Befolkningsutvikling
***Antall innbyggere i kommunen Sens***

## Referanser


## Eksterne lenker
* 
* Kommunedata INSEE
KGK Norge

**KGK Norge AS** er en handels- og serviceorganisasjon som representerer kjente merkevarer i bil- og båtbransjen.

KGK Norge har sine kontorer på Alnabru i Oslo, og ble etablert som ZF Norge i 1979, og har vært en del av KGK-gruppen siden 2001. KGK-gruppen har foruten kontorer i Norge og Sverige, også kontorer i Finland, Estland, Latvia og Litauen.

## Eksterne lenker
* KGK Norge
* KGK-gruppen
2. divisjon fotball for menn 1971

**2. divisjon fotball for menn 1971** var det 
nest øverste nivået i norsk fotball. 
16 lag var fordelt på 2 avdelinger (Avdeling A og Avdeling B) med 8 lag i hver.
I tillegg spilte 8 lag fra Nordland, Hålogaland og Troms i Distrikt IX-X og 6 lag fra Finnmark i Distrikt XI.

## Opp- og nedrykk
De tre avdelingsvinnerne i avdeling A og B og distrikt IX-X rykket direkte opp til 
1. divisjon 1972.
Vinneren av distrikt XI fikk ikke mulighet til opprykk.

Det siste laget i hver av de fire avdelingene rykket direkte ned til 
,
mens de to lagene som endte nest sist i avdeling A og B spilte kvalifisering om å unngå nedrykk.

Direkte opprykk: Mjøndalen (avdeling A), 
Skeid (avdeling B) og
Mjølner (distrikt IX-X)

Direkte nedrykk: Drafn (avdeling A), Eidsvold Turn (avdeling B), 
Svolvær (distrikt IX-X) og Alta (distrikt XI).

Nedrykk via kvalifisering:  (avdeling B) rykket ned etter 
kvalifiseringskamper mot  (avdeling A).

## Avdeling A

## Avdeling B

## Distrikt IX-X

## Distrikt XI

## Kvalifisering for å unngå nedrykk

*  –  0-0
* **** –  2-0 (2-0 sammenlagt)

## Nordnorsk finale

**[[Fotballklubben Mjølner|Mjølner]]** – Kirkenes  3-0
Skjeggenesøya

**Skjeggenesøya** er ei innlandsøy i innsjøen Setten i Aurskog-Høland i Akershus. Øya har tidligere vært bebodd, men i dag er det kun to fritidsboliger på øya.
Hemtrevnad i kasern

***Hemtrevnad i kasern*** er en svensk filmkomedie fra 1941 regissert av Gösta Rodin.

## Om filmen
Filmen var en uvanlig munter militærfarse i et klima preget av den andre verdenskrigen der de fleste filmene som ble laget om temaet var alvorlige.

## Rolleliste
* Carl Hagman – Carl "Hamlet" Fredriksson
* Carl-Gunnar Wingård – politimester Cullberg
* Tollie Zellman – Ulla Cullberg, sjef for lotene
* Anna-Lisa Baude – fru Söderström
* Annalisa Ericson – Eva Cullberg
* Björn Berglund – løytnant Mandell
* Rut Holm – Stina Carlson
* Sune Engström – Sune Waldimir
* Ernst Eklund – oberst Tamm
* Gösta Bodin – Johansson, handelsreisende
* John Melin – teatervaktmester Johansson
* Gustaf Lövås – Napoleon Svensson
* Einar Andersson – operasanger

## Referanser


## Eksterne lenker
*
Hans Christian Hansen (arkitekt)

**Hans Christian Hansen** (født 22. september 1901 i Odense, død 28. juni 1978 i Hvidovre, København) var en dansk arkitekt som særlig markerte seg med sine transformatorstasjoner. Hansen var ansatt hos statsarkitekten i København fra 1928. Flere av prosjektene ble til i samarbeide med Viggo S. Jørgensen. 

I hjembyen Odense ble han tømrersvenn og gikk senere på Odense Tekniske Skole. Han flyttet til København og fullførte arkitektskolen ved Kunstakademiet i 1928.  

## Verk - utvalg

* Tilskuertribune ved fotballbanen, København Idrætspark (1936, sammen med Viggo S. Jørgensen, 1.premie i 1934)
* Guttehjemmet Emdrupgård i 1937
* Plejehospitalet Ringbo i Bagsværd i 1960 
* Transformatorstasjon i Bellahøj 1961-68
* Transformatorstasjon Bremerholm 6 1962-63

## Priser
* L. Sørensen og A. Sørensens Legat 
* K.A. Larssens legat 
* C.F. Hansen-medaljen  
* Akademiets årsmedalje 
* Akadiets lille gullmedalje 
* Zacharias Jacobsens legat  og 
* Eckersbergmedaljen 
* Træprisen 

## Referanser



## Eksterne lenker
* 
*
2. divisjon fotball for menn 1970

**2. divisjon fotball for menn 1970** var det nest øverste nivået i norsk fotball. 16 lag var fordelt på 2 avdelinger (Avdeling A og Avdeling B) med 8 lag i hver. I tillegg spilte 8 lag fra Nordland, Hålogaland og Troms i Distrikt IX-X og 6 lag fra Finnmark i Distrikt XI.

## Opp- og nedrykk
De to avdelingsvinnerne i avdeling A og B rykket direkte opp til 1. divisjon 1971. Vinnerne av distrikt IX-X og distrikt XI fikk ikke mulighet til opprykk.

De to siste lagene i avdeling A og B og distrikt IX-X pluss det siste i distrikt XI rykket ned til .

Opprykk: Frigg (avdeling A) og  (avdeling B) 

Nedrykk: Bryne og Haugar (avdeling A), 
Eik og Vålerenga (avdeling B), 
Lyngen og Narvik/Nor (distrikt IX-X) og 
 (distrikt XI).

## Avdeling A

## Avdeling B

## Distrikt IX-X

## Distrikt XI

## Nordnorsk finale
Heinrich Eduard Jacob

**Heinrich Eduard Jacob** (født 7. oktober 1889, død 25. oktober 1967) var en tysk-amerikansk journalist og forfatter. 

Han var født i en jødisk familie i Berlin og ble delvis oppfostret i Wien. Jacob arbeidet i to tiår som jornualist og biograf før nasjonalsosialistene kom til makten i Tyskland. På slutten av 1930-tallet ble han internert i konsentrasjonsleiren Dachau og deretter i Buchenwald, og ble sluppet fri takket være bestrebelsene til sin kone Dora, og emigrerte til USA. 

Der fortsatte han å utgi bøker og bidrag til aviser før han vendte tilbake til Europa etter andre verdenskrig. Dårlig helse grunnet oppholdene i konsentrasjonsleirene plaget ham i hans senere liv, men han fortsatte å skrive frem til slutten av 1950-tallet. 

Han skrev også under pseudonymene Henry E. Jacob og Eric Jens Petersen.

## Referanser
Volley (tennis)

**Volley** i tennis er slag som tas før ballen spretter. Volley kjennetegnes ved at det er ikke er en sving, men regnes som et støt. Volley er vanlig å slå framme ved nettet. Det finnes flere typer volley:
* Drive-volley – en volley med en sving som et vanlig grunnslag
* Halv-volley – kan regnes som volley, men den tas rett etter spretten.
* Forehandvolley – volley som tas på forehand-siden
* Backhandvolley – volley som tas på backhand-siden
* Smash – kan regnes som volley. Tas over hodet med en servebevegelse.
Gallia Belgica

**Gallia Belgica**, senere bare kalt **Belgica**, var en av de tre romerske provinser, som ble laget under oppdelingen av Gallia under  Augustus; de to andre var Gallia Lugdunensis i midten og Gallia Aquitania i sørvest.

Området ble del av Romerriket gjennom erobringer ledet av Julius Cæsar i 57 f.Kr. etter betydelig motstand fra de forente belgiske stammene. De ble i Caesars verk Commentarii de Bello Gallico blant annet beskrevet som det modigste av alle galliske folkeslag.

Belgica omfattet den nordlige og østlige delen av dagens Frankrike, den vestlige delen av Belgia, Vestsveits og Jurafjellene til Genfersjøen (Lacus Lemanus), videre Moseldalen og omgivelsene til omtrent 50&nbsp;km før munningen i Rhinen. Inntil provinsene østfor, Germania Superior und Germania Inferior ble grunnlagt (rundt 90 e.Kr.), var Belgicas stattholder (proconsul) også ansvarlig for sikringen av Rhingrensen. Provinsens hovedstad var Durocortorum (Reims), senere (ukjent tidspunkt) ble den flyttet til Augusta Treverorum (Trier).

Etter Diokletians (keiser 284–305) forvaltningsreform ble Belgica delt opp i provinsene **Belgica I** (*Belgica Prima*) rundt elven Mosel og **Belgica II** (*Belgica Secunda*), fra Reims til Den engelske kanal. De dannet sammen med provinsene Lugdunensis, Germania Superior und Germania Inferior, Sequana (Vestsveits, Jurafjelelne (senere Maxima Sequanorum) og Alpes Graiae et Poeninae og Alpes Graiae) diocesen Galliae.

I 406 ble området invadert av Vandaler og Burgundere. Den vestlige delen av Belgica ble etterhvert Frankerrikets kjerneområde, mens den østlige delen ble erobret av Alamannerne.

På 1600-tallet ble begrepet Belgica også brukt i offisielle dokumenter for hele Nederlandene altså Belgia og store deler av dagens Nederland.

## Byer i Gallia Belgica
Romerske byer av betydning i Belgica var:
* Augusta Suessionum (Soissons)
* Augusta Treverorum (Trier), hovedstad av diocesen Galliae
* Bagacum (Bavay)
* Portus Itius, senere Gesoriacum, i senantikken Bononia (Boulogne-sur-Mer)
* Caesaromagus (Beauvais)
* Catalauni (Châlons-en-Champagne)
* Divodurum (Metz)
* Durocortorum (Reims)
* Mediolanum (Évreux)
* Samarobriva (Amiens)
* Tullum (Toul)
* Vesontio (Besançon)
* Virodunum (Verdun)

## Eksterne lenker
*
Arnold Zweig

**Arnold Zweig** (1887–1968) var en tysk forfatter og anti-krigs aktivist. Han er mest kjent for sin tetralogi om første verdenskrig.

Sweig ble født i Glogau, Nedre Schlesien, kongedømmet Preussen (idag Głogów, Polen).

Zweig hadde jødisk bakgrunn og ble nedtrykt av den antisemittismen han registrerte mens han tjenestegjorde i hæren under første verdenskrig. Han valgte å emigrere da Hitler kom til makten. Han endte opp i Palestina og var der i en del år før han vendte tilbake til Øst-Tyskland i 1948.

## Referanser


## Eksterne lenker
* 
*
Dedicated to Chaos

***Dedicated to Chaos*** er det ellevte studioalbumet av det amerikanske progressiv metal-bandet Queensrÿche. Albumet ble utgitt 28. juni 2011 på Roadrunner Records/Loud & Proud, og er bandets siste med vokalist Geoff Tate før han fikk sparken fra bandet i 2012.

## Sporliste
#«Get Started» (Jason Slater, Geoff Tate) – 3:32
#«Hot Spot Junkie» (Eddie Jackson, Geoff Tate) – 3:57
#«Got it Bad» (Jason Slater, Geoff Tate) – 3:45
#«Around the World» (Scott Rockenfield, Geoff Tate) – 4:00
#«Higher» (Randy Gane, Geoff Tate) – 3:45
#«Retail Therapy» (Jason Slater, Geoff Tate) – 5:08
#«At the Edge» (Scott Rockenfield, Geoff Tate) – 4:53
#«Broken» (Randy Gane, Kelly Gray, Geoff Tate) – 6:03
#«Hard Times» (Scott Rockenfield, Randy Gane, Geoff Tate) – 3:48
#«Drive» (Jeff Carroll, Geoff Tate) – 4:13
#«I Believe» (Randy Gane, Geoff Tate) – 4:18
#«Luvnu» (Randy Gane, Kelly Gray, Geoff Tate) – 6:35

;Bonusspor
#«Wot We Do» (Jason Slater, Randy Gane, Geoff Tate) - 3:46
#«I Take You» (Jason Slater, Geoff Tate)- 3:49
#«The Lie» (Eddie Jackson, Geoff Tate) – 4:18
#«Big Noize» (Scott Rockenfield, Geoff Tate) – 6:35

## Eksterne lenker
*
Tilsitakten

**Tilsitakten** (litauisk: *Tilžės aktas*) var et manifest som ble undertegnet i Tilsit den 30. november 1918 av 24 medlemmer av *Nasjonalrådet for det lille Litauen* (Mažosios Lietuvos tautinė taryba). De som skrev under, krevde en forening av Lillelitauen og Egentlige Litauen til én enkelt litauisk stat. Kravet innebar at de nordlige delene av Øst-Preussen ble utskilt fra Preussen og Tyskland.
Latviere

**Latviere** (latvisk: *latvieši*, livisk: *laett*) er et europeisk folk, hjemmehørende i Latvia, hvor det bor i overkant av 1,3 millioner av dem. Latvierne omtaler seg selv med det gamle navnet *Latvji*. Det har trolig sin rot i ordet *Latve*, og det antas å være navnet på en elv som har rent gjennom det som idag er det østlige Latvia. En finsktalende stamme kjent som livere, bosatte seg blant latvierne og endret navnet til *Latvis*, «skogsryddere», som også er navnet som tyske bosettere brukte om disse folkene. Tyske kolonister endret navnet til *Lette*, og kalte opprinnelig den lille kolonien for Livland. Den latinske formen Livonia ble gradvis navnet på den regionen som omfatter dagens Latvia såvel som deler av det sørlige Estland.

Latviere og litauere er de eneste overlevende medlemmer av de balterne, og baltiske språk utgjør en egen grein av den indoeuropeiske språkfamilien.
Belgica (andre betydninger)

Belgica kan vise til:
* Gallia Belgica, romersk provins
* «Belgica», skip som ble brukt under ekspedisjoner i Antarktis og Arktis med bl.a. Roald Amundsen som styrmann.
* 1052 Belgica, en asteroide
Shahid Afridi

**Sahibzada Mohammad Shahid Khan Afridi** (urdu: **صاحبزادہ محمد شاہد خان آفریدی**) (født 1. mars 1980) er en pakistansk cricketspiller. Han var kaptein på det pakistanske cricketlandslaget. Han la opp under psl (pakistan super league) som en cricket spiller på Pakistans internasjonale lag.

## Referanser


## Eksterne lenker
*
Nautisk Forlag

**Nautisk Forlag** har røtter tilbake til 1896, da som Norges Handels og Sjøfartstidendes kartavdeling. Bedriften ble senere et eget datterselskap under navnet Nautisk Forlag. Nå under NHST Media Group. Nautisk Forlag har i dag kontorer i Oslo og Singapore, samt en butikk i Oslo. Bedriften leverer sjøkart og maritime publikasjoner til rederier og lystbåteiere.
Axel Lesser

**Axel Lesser** (født 18. april 1946 i Brotterode) er en tidligere østtysk langrennsløper som konkurrerte på 1960- og 1970-tallet.
Han fikk sølvmedalje på 4 x 10&nbsp;km stafett under VM på ski 1970 i Vysoké Tatry.
Lesser ble nummer 6 på 15&nbsp;km under Vinter-OL 1972. Han var også på stafettlaget på 4 x 10&nbsp;km som ble nr. 7 på stafetten under Vinter-OL 1968 og på laget som ble nummer seks under Vinter-OL 1972. I OL 1976 i Innsbruck gikk Lesser andreetappen for det østtyske stafettlaget som lå på andreplass da han kolliderte med en tilskuer, skadet kneet og måtte bryte løpet.

## VM-medaljer
* Vysoké Tatry 1970   **Sølv** på 4&times;10&nbsp;km stafett 

## Referanser


## Eksterne lenker
*
Jef van de Wiele

**Jef van de Wiele** (født 20. juli 1903 i Deurne i Belgia, død 4. september 1979 i Brugge i Belgia) var en belgisk-flamsk nazistisk politiker.

## Nazisme
Van de Wiele var en sterk beundrer av den tyske diktatoren Adolf Hitler og han snakket ofte varmt for en snarlig inkorporering av Flandern som en del av Det tredje rike. Van de Wiele hadde litt kontakt med nazistene før den tyske invasjonen av Belgia og han hevdet til og med at Adolf Hitler personlig hadde lovet ham at Flandern skulle bli innarbeidet i det tyske riket i henhold til van de Wieles ønsker og at han hadde videre blitt lovet stillingen som Gauleiter.

## Innflytelse under okkupasjonen
Under den tyske okkupasjonen av Berlin hadde van de Wiele litt innflytelse blant nazistene, selv om den kompliserte natur av belgisk politikk gjorde at han ikke fikk den fulle innflytelse han ønsket seg. Van de Wiele arbeidet entusiastisk i samarbeid med nazistene, og han oppfordret til en full mobilisering til fordel for nazistene i Flandern. Etter de allierte styrkenes frigjøringen av Belgia flyktet van de Wiele til Tyskland, der han snart ble utpekt til leder for den teoretiske organisasjonen «Reichsgau Flandern» i desember 1944.

## Etterkrigstiden
Etter at den andre verdenskrig var avsluttet ble van de Wiele stemplet som en landsforræder på grunn av hans entusiastiske samarbeid med tyskerne gjennom hele verdenskrigen og han ble dømt til døden i november 1946. Men dommen ble senere omgjort til livsvarig fengsel og han ble løslatt etter sytten år i fengsel, og han bosatte seg deretter i Vest-Tyskland på 1960-tallet. Han returnerte til Belgia på 1970-tallet.
2. divisjon fotball for menn 1965

**2. divisjon fotball for menn 1965** var det 
nest øverste nivået i norsk fotball. 
16 lag var fordelt på 2 avdelinger med 8 lag i hver.

## Opp- og nedrykk
De to avdelingsvinnerne,
Lisleby fra avdeling A og  fra avdeling B,
rykket opp til 1. divisjon 1966.

De to siste lagene i hver avdeling,
Østsiden og Ørn fra avdeling A og
Årstad og Kvik fra avdeling B,
rykket ned til .

## Avdeling A

## Avdeling B
Alain Bosquet

**Alain Bosquet** (opprinnelig **Anatolij Bisk** Анато́лий Биск; født 28. mars 1919 i Odessa i ukrainsk del av Sovjetsamveldet, død 8. mars 1998 i Paris i Frankrike) var en kjent fransk poet og lyriker. I 1925 flyttet hele familien til Brussel, og han studerte ved Université Libre de Bruxelles, så deretter ved Sorbonne.

Han mobiliserte seg i 1940, og han kjempet i den belgiske hæren, og deretter i den franske hæren. I 1942 flyktet han sammen med hele familien til Manhattan i USA, der han hjalp redigere det franske magasinet Voix de France for franske immigranter til USA. Han vervet seg til det amerikanske militæret under den andre verdenskrig, og han ble tildelt et amerikansk statsborgerskap. 

Han møtte sin fremtidige kone, Norma Caplan, i Berlin. I 1958 underviste han innen emnet fransk litteratur ved Brandeis University, deretter holdt han flere foredrag om amerikansk litteratur ved Universitetet i Lyon i 1959 og 1960. Han arbeidet også som kunstkritiker for forskjellige oppdragsgivere i Combat, Le Monde og Le Figaro. Han ble en naturalisert fransk statsborger i 1980.

I 1991 ble han tildelt utmerkelsen Grand prix de la Poesie de la Ville de Paris, og i 1968 ble han tildelt prisen Prix de Poesie le Metais-Larivière.

## Referanser
Eva Steen

**Eva Steen** (født 12. november 1889 i Drammen, død 30. mars 1973 i Oslo) var en norsk skuespiller.

## Filmografi

## Teater (utvalg)
* 1946 - *Arsenikk og gamle kniplinger* på Det Nye Teater, gammel dame

## Referanser


## Eksterne lenker
*
Threnoi

**Threnoi** er en sang, hymne eller et dikt for sorg som er komponert eller framført som et minne til en avdød. Begrepet er avledet fra gresk, *threnoidia*, fra *threnos* («jamring») + oide («ode»). Dette er i seg selv avledet fra urindoeuropeiske rotordet *wed-* («å snakke») og er også forløperen til ord som «ode», «tragedie», «parodi», «melodi» og «rapsodi».

Synonymer til dette begrepet er klagesang og sørgesang, og elegi. Threnoi var en egen sjanger i oldtidens greske litteratur. *Epitaphios Threnos* er sørge- eller klagebønner i den østlige ortodokse kirke på påskeaften. Den engelske dikteren John Dryden minnet kong Karl II av Englands død i et langt dikt kalt *Threnodia Augustalis*. Den amerikanske dikteren Ralph Waldo Emerson skrev en «Threnody» til minne om sin sønn. Marian McPartlands «Threnody» ble skrevet til minne om pianisten Mary Lou Williams. «Threnody for Souls in Torment» er det siste sporet på Robert Fripps album, *The Bridge Between*. Moondogs (egentlig Louis Thomas Hardin) «Bird's Lament» var dedisert den avdøde jazzmusikeren Charlie Parker. Den norske komponisten Thomas J. Bergersen har komponert «Threnody for Europe» til minne om Europa.

## Se også
* Elegi
* Monodi

## Referanser
The Unforgiving

***The Unforgiving*** er det femte studioalbumet fra nederlandske bandet Within Temptation. Albumet ble utgitt 25. mars 2011. I forkant av albumet ble det utgitt tre kortfilmer, den første *Mother Maiden* kom 31. januar 2011.

## Sporliste
# «Why Not Me»
# «Shot in the Dark»
# «In the Middle of the Night»
# «Faster»
# «Fire and Ice»
# «Iron»
# «Where Is the Edge»
# «Sinéad»
# «Lost»
# «Murder»
# «A Demon's Fate»

## Personell
*Sharon Den Adel – vokal
*Robert Westerholt – gitar
*Ruud Jolie – gitar
*Martijn Spierenburg – keyboard
*Jeroen van Veen (bassist) – bassgitar

## Eksterne lenker
*
Luciano Leggio

**Luciano Leggio** (født 6. januar 1925 i Corleone på Sicilia, død 16. november 1993 i Nuoro på Sardinia) var en ledende kriminell figur i den sicilianske mafiaen (Cosa nostra). Han var don (leder) av mafiafamilien Corleonesi, som var dominerende i Corleone. Noen kilder staver hans navn «Liggio», som resulterte i feilstavelser i rettsdokumenter på 1960–tallet.

Samtidig som han fikk Corleonesi-familien til å bli den dominerende mafiafamilien på Sicilia, gjorde han seg bemerket at han meget lenge unngikk å bli dømt for de mange kriminelle handlingene som ble utført, inkludert mord. Han ble fengslet for livstid i 1974.

## Referanser
Augosoma

***Augosoma*** er en slekt av biller som hører til familien skarabider (Scarabaeidae) i gruppen skarabider (Scarabaeoidea). Denne slekten hører til de mest spektakulære hornbillene.

## Utseende
Meget store (40-100 millimeter), blankt svarte eller mørkbrune biller.
Hannen har et langt, krumt horn på hodet, dette er utvidet på innsiden litt før spissen, dessuten et langt hotn på pronotum som er gaffeldelt i spissen, ved roten av dette to kortere pigger. Hos store eksemplarer kan hornene bli lenger enn resten av kroppen.
Som vanlig hos hornbiller mangler disse hornene hos hunnen.

## Levevis
Larvene lever i døde plantedeler (for eksempel råtnende palmeblader). De gjelder for å være forholdsvis enkle å ale opp i fangenskap. *[[Augosoma centaurus]]* er regnet som et alvorlig skadedyr i kokosnøtt-plantasjer i Sentral-Afrika.

## Utbredelse
Slekten finnes i tropisk Vest-Afrika (Kamerun, Gabon, Den sentralafrikanske republikk).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *Augosoma* Burmeister, 1841
******** *[[Augosoma centaurus]]* (Fabricius, 1775)
******** *[[Augosoma hippocrates]]* Milani, 1995

## Eksterne lenker
* Bilder av ''Augosoma centaurus''
* Informasjon om arten
*
Hirado-broen

er en hengebro i prefekturet Nagasaki i Japan. Broen knytter sammen øyene Hirado og Kyūshū og ble åpnet i 1977. Den har et hovedspenn på 465,5 meter og en totallengde på 665 meter.

## Eksterne lenker

* Hirado-broen hos Structurae (engelsk) - besøkt 29. mars 2011
Allomyrina

***Allomyrina*** er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten lever i Sørøst-Asia. Arten *[[Allomyrina dichotoma]]*, som lever i Japan, Kina og Korea, er et populært kjæledyr i Japan, det den er kjent som *kabutomushi*. Det arrangeres også veddemålskamper mellom hannene av denne arten.

## Utseende

Store (35-80 millimeter), brunsvarte biller. Selv om artene er store etter nordiske standarder er de blant de mindre artene i Dynastini, som omfatter noen av verdens største biller. Som vanlig i denne gruppen er det stor forskjell på kjønnene. Kroppen er naken og glatt.
Hannen har et langt, krumt horn på hodet, dette er gaffeldelt i spissen, dessuten et kort og bredt, gaffeldelt fremspring på pronotum. 
Som vanlig hos hornbiller mangler disse hornene hos hunnen.

## Levevis
Larvene lever i morken, død ved. Larveutviklingen tar omtrent ett år.

## Utbredelse
Slekten finnes i Sørøst-Asia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten ***Allomyrina*** Arrow, 1911 
******** Underslekten *Allomyrina* (i snever forstand)
********* *[[Allomyrina pfeifferi]]* (Redtenbacher, 1867)
******** Underslekten *Trypoxylus* Minck, 1920
********* *[[Allomyrina dichotoma]]* (Linnaeus, 1771), med flere underarter, blant andre:
********** *[[Allomyrina dichotoma tsunobonis]]* - noen ganger regnet som en egen art
********** *[[Allomyrina dichotoma takarai]]* Kusui, 1976
********** *[[Allomyrina dichotoma inchachina]]* Kusui, 1976
********* *[[Allomyrina kanamorii]]* (Nagai, 2006)
******** Underslekten *Xyloscaptes* Prell, 1934
********* *[[Allomyrina davidis]]* (Deyrolle & Fairmaire, 1878)

## Eksterne lenker
*
Debeckius

***Debeckius*** er en slekt av biller som hører til underfamilien hornbiller (Dynastinae) i familien skarabider (Scarabaeidae) i gruppen skarabider (Scarabaeoidea).

## Utseende
Store (40-80 millimeter), blanke biller. Som vanlig blant hornbiller er det stor forskjell på kjønnene. Hannen har en langt, spisst horn på hodet og ett tilsvarende horn på hver side av pronotum. Hunnen er mindre og mangler disse hornene.
Dekkvingene er rødbrune.

## Levevis
Larvene lever i morken, død ved.

## Utbredelse
*Beckius beccarii* lever i Indonesia og på Ny-Guinea.

## Systematisk plassering
Artene blir noen ganger plassert i slekten *[[Eupatorus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *Debeckius* Allsopp, 2022
******** *[[Debeckius beccarii]]* (Gestro, 1876)
******** *[[Debeckius koletta]]* (Voirin, 1978) - ofte regnet som en underart av *B. beccarii*.

## Eksterne lenker
*
Håkan Juholt

**Håkan Juholt** (født 16. september 1962 i Oskarshamn) er en svensk fotograf, journalist og politiker. Han var fra 25. mars 2011 til 21. januar 2012 partileder for Socialdemokraterna. I september 2017 tiltrådte han som Sveriges ambassadør på Island.

Juholt satt i Sveriges riksdag fra 1994, innvalgt fra Kalmar län. Han ledet forsvarskomiteen i riksdagen fra oktober 2010 til april 2011.

Juholt erklærte sin umiddelbare avgang som partileder på en pressekonferanse 21. januar: *Jag vill inte stå i vägen för den nystart S behöver*. I oktober 2014 ga Juholts uoffisielle taleskriver Daniel Suhonen ut boka *Partiledaren som klev in i kylan*, der han hevdet at det var konspirasjoner innen partitoppen som tvang Juholt bort fra partilederstillingen.

## Referanser


## Eksterne lenker
* 
* 
* 
* Håkan Juholt på Socialdemokraternas nettside.
Pfaueninsel

**Pfaueninsel** (norsk: «Påfugløya») er en øy i elva Havel nær Wannsee i Berlin i Tyskland, og et populært utfartssted for berlinerne. Det går ferge dit.

Noen kabellengder lenger øst ligger en mindre øy kalt *[[Schwanenwerder]]* («Svaneøya»), som opprinnelig het *Sandwerder* («Sandbanken»).

Fram til 1689 sto glassverket til alkymisten Johannes Kunckel (1635-1703) på Pfaueninsel, der han utførte sine eksperimenter. Han falt i unåde da kurfyrsten døde i 1688, verkstedet hans ble brent ned, og han valgte å dra til Sverige, hvor han senere ble adlet for sitt arbeid.

Opprinnelig het Pfaueninsel *Kaninchenwerder* («De små kaniners øy»); en *Werder* er en øy som ligger i en elv. Navnet endret seg da det kom påfugler dit. I 1793 gjorde den prøyssiske kongen Fredrik Vilhelm II krav på øya som en del av Hohenzollern-dynastiet og bygde et menasjeri og en dyrehage her, med blant annet påfugler som fremdeles trives her. I årene 1794-97 fikk han oppført et slott her etter grevinne Wilhemine von Lichtenaus planer. Slottet var deretter kongefamiliens sommerbolig, men er under restaurering frem til 2024 og derfor midlertidig stengt.

Etter hvert som dyrehagen ble en populær attraksjon, følte den sjenerte kongen det så plagsomt at han ga bort dyrene i 1842, noe som førte til stiftelsen av Berlins nåværende zoo. Men påfuglene er her fremdeles.

*Palmenhaus* («Palmehuset») tok fyr av ukjente årsaker i 1880 og brant ned. Man mente at brannårsaken kunne ha vært en gnist fra skorsteinen, ettersom palmehuset var bygd av tre. Det ble ikke gjenoppbygd, og i dag står bare grunnmuren tilbake.

I etterkrigstiden tilhørte Pfaueninsel Vest-Berlin i bydelen ''Bezirk'' (= område) Zehlendorf, som i dag er erstattet av Steglitz-Zehlendorf. Øya er fremdeles rik på natur og har frittgående påfugler og andre eksotiske fugler i bur.

Hele øya er er et naturreservat, og siden 1990 har den stått på UNESCOs liste over verdens kulturarv som en del av slott og parker i Potsdam og Berlin.

## Referanser


## Eksterne lenker
* 
* Omfattende skildring med mange bilder av ''Palmenhaus''
* Bilder av  Pfaueninsel
Dynastes

***Dynastes*** er en slekt av biller som hører til familien skarabider (Scarabaeidae) i gruppen skarabider (Scarabaeoidea). Denne slekten, som lever i Amerika, inneholder noen av verdens største biller.

## Utseende

Store til meget store biller (25–175 millimeter). Hannene av *[[Dynastes hercules]]* kan, inkludert hornet på pronotum, bli opptil 18 centimeter lange, arten er dermed en av kandidatene til tittelen «Verdens største bille». Hunnene mangler dette hornet og er dermed vesentlig kortere. Billen er glinsende svart, dekkvingene vanligvis lyst brunlige. Kroppsformen er nærmest sylindrisk. Hannen har et langt (nesten så langt som resten av kroppen) horn på pronotum, dette er litt nedoverbøyd, og sammen med et tilsvarende, oppoverbøyd horn på hodet danner det en kraftig klype. Hornene viser allometrisk vekst, det vil si at de er forholdsvis mye større hos store enn hos små hanner.

## Levevis
Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larvene lever i morken ved og bruker 1–2 år på utviklingen. En fullvoksen larve av *Dynastes hercules* hevdes å kunne veie 120 gram.
De voksne billene spiser gjerne råtnende frukt. Tross sin tunge kropp flyr de ganske godt, mest om natten, da de gjerne kommer til lys.

## Utbredelse
Artene lever i det nordlige Sør-Amerika og på noen av de karibiske øyene og nordover til det sørlige USA.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Slekten *Dynastes* MacLeay, 1819 – åtte arter, Mellom- og Sør-Amerika
******* *[[Dynastes granti]]* Horn, 1870
******* herkulesbille, *[[Dynastes hercules]]* (Linnaeus, 1758) - mange underarter, noen eller alle av disse bør kanskje regnes som egne arter
******* *[[Dynastes hyllus]]* Chevrolat, 1843
******* *[[Dynastes maya]]* Hardy, 2003
******* *[[Dynastes miyashitai]]* Yamaya, 2004 - ofte regnet som et synonym for *Dynastes hyllus*
******* *[[Dynastes neptunus]]* (Quensel, 1805)
******* *[[Dynastes satanas]]* Moser, 1909
******* *[[Dynastes tityus]]* (Linnaeus, 1766)

## Eksterne lenker
*
Kanmonkyo-broen

**Kanmonkyo-broen** er en hengebro over Kanmonsundet i Japan, og binder sammen byene Shimonoseki på Honshū med Kitakyūshū på Kyūshū. Broen, som åpnet i 1973, er 1&nbsp;068 meter lang og har et hovedspenn på 712 meter. 

## Eksterne lenker
* 
* Kanmonkyo-broen på Structurae (engelsk) (besøkt 29. mars 2011)